મહત્ત્વની વાત એ છે કે, આ નોટિસ કાયમી ધોરણે ચાલુ રહે છે તેવું નથી. થોડાક વર્ષ પહેલાં લલિત મોદી સામે આવી નોટિસ જારી કરવામાં આવી હતી. તેમના વકીલે વાંધો ઉઠાવતાં નોટિસ રદ કરવામાં આવી હતી. ઇન્ટરપોલ દ્વારા રેડ કોર્નર નોટિસ બજાવવામાં આવ્યા પછી કોઈ પણ અપરાધીને વિશ્વના કોઈ પણ દેશમાંથી પકડી શકાય છે, તેની સામે કાનૂની કાર્યવાહી ચલાવીને તેને ગુનેગાર ઠરાવી શકાય છે. ભારતે જે દેશો સાથે પ્રત્યાર્પણ કરાર (એકસ્ટ્રાડીશન ટ્રીટી) કર્યા છે ત્યાંથી જો તે પકડાશે તો તેનાં પ્રત્યાર્પણની કામગીરી કરવામાં આવશે તેમ અધિકારીઓએ કહ્યું હતું. થોડા દિવસ પહેલાં જ પીએમએલએ કોર્ટ દ્વારા નીરવ મોદીનાં પ્રત્યર્પણને લીલી ઝંડી દર્શાવવામાં આવી હતી.